‘ভেজা ফ্রাই’ খ্যাত বিনয় পাঠকের বিরুদ্ধে গল্প চুরির দায়ে আইনি নোটিশ বাঙালি পরিচালকের!

কলকাতা: ২০০৭ সালে অভিনেতা বিনয় পাঠক(Vinay Pathak) অভিনীত ‘ভেজা ফ্রাই'(Bheja Fry) যারা দেখেছেন তাঁদের অনেকেই অভিনেতার কাজ ভুলতে পারেন নি। এবার সেই অভিনেতার বিরুদ্ধেই গল্প চুরির অভিযোগ এনেছেন বাঙালি পরিচালক অনিন্দ্য বিকাশ দত্ত(Director Anindya Bilash Datta)। কিন্তু কেন? হঠাৎ বলিউড অভিনেতা বিনয় পাঠককে এমন আক্রমণের কারণ কি!! এমনকি তাকে আইনি নোটিশও পাঠানো হয়েছে।
প্রসঙ্গত, অ্যামাজন প্রাইম(Amazon Platform) প্ল্যাটফর্মে আগামী ৯ মে আসতে চলেছে ‘গ্রাম চিকিৎসালয়'(Gram Chikitsalaya Trailer) শীর্ষক একটি ওয়েব সিরিজ। সম্প্রতি সেই সিরিজেরই টিজার প্রকাশিত হয়েছে। যা দেখে অনিন্দর সন্দেহ তার লেখা গল্পের সঙ্গে এই সিরিজের মিল রয়েছে। বিশেষত বিনয় পাঠকের ‘কোয়াক ডাক্তার’-এর চরিত্রটি তাকে বিস্মিত করেছে। পরিচালক অনিন্দ্য বিকাশ দত্ত দাবি করছেন যে ২০২১ সালে ইমেলে তিনি বিনয় পাঠককে তার লেখা গল্পটি পাঠিয়েছিলেন। সেখানে মূল চরিত্রটি ছিল গ্রামের এক কোয়াক ডাক্তারের এবং সরকারি স্বাস্থ্য কেন্দ্রে আরেকটি ডাক্তারের চরিত্র ছিল সেটি এমবিবিএস। অনিন্দ্য বিকাশ এর কথায়,’আমি এই দ্বিতীয় চরিত্রটি বিনয় পাঠককে অফার করেছিলাম। কিন্তু গল্প শুনে/পড়ে উনি কোয়াক ডাক্তারের চরিত্রটিতে অভিনয় করার ইচ্ছে প্রকাশ করেছিলেন।’
কিন্তু সেটি কোনভাবেই সম্ভব ছিল না পরিচালকের পক্ষে। কারণ ততদিনে বলিউডের এক নামজাদা অভিনেতার সঙ্গে এই চরিত্রটি নিয়ে কথা হয়ে গিয়েছিল বলে অনিন্দ্য বিকাশ দাবি করেছেন। যদিও সেই অভিনেতার নাম প্রকাশে তিনি অনিচ্ছুক।
অবশ্য বাঙালি পরিচালক কোনোভাবেই পিছিয়ে আসেননি। তিনি আগামী সেপ্টেম্বর-অক্টোবর মাসেই ‘কোয়াক শম্ভু'(Koak Sambhu) নামে বলিউডের ওই নামজাদা শিল্পীকে নিয়ে হিন্দি ছবি তৈরি করার জন্য প্রি-প্রোডাকশন শুরু করে দিয়েছেন। যেখানে থাকবে টলিউডেরও বেশ কিছু শিল্পী।তাঁর কাহিনি, চিত্রনাট্য ও পরিচালনায় মুম্বইয়ের প্রোডাকশন হাউস ‘কথাবাচক ফিল্মস প্রাইভেট লিমিটেড’ তৈরি করতে চলেছে ‘কোয়াক শম্ভু’ নামে একটি ছবি। প্রযোজনা সংস্থা থেকে সেই ছবির কথা ঘোষণাও করা হয়েছে।
যাইহোক আইনি নোটিশ শুধু বিনয় পাঠককে নয়; পাঠানো হয়েছে অ্যামাজন প্রাইম ও ছবির প্রযোজক ‘পঞ্চায়েত’ সিরিজ়ের নির্মাতা ‘টিভিএফ দ্য ফাইরাল ফিভার’ এর কাছে।
‘গ্রাম চিকিৎসালয়’ ওয়েব সিরিজের(Gram Chikitsalay web series) ট্রেলারে বিনয় পাঠক ছাড়াও অমল পরাশারকে দেখা গেছে। যথেষ্ট প্রশংসিত হয়েছে এই সিরিজের ট্রেলার। যা দেখে পরিচালক অনিন্দ্য বিকাশ দত্ত দাবি করেছেন এই সিরিজের মূল গল্প এমনকি চরিত্রগুলো তার একটি ‘স্ক্রিপ্ট’ থেকে চুরি করা হয়েছে। এ ব্যাপারে অনিন্দ্য সোশ্যাল মিডিয়া একগুচ্ছ স্ক্রিনশট পোস্ট করে লেখেন, ‘গ্রাম চিকিৎসালয়’ সিরিজের মূল গল্প তার স্ক্রিপ্ট ‘কোয়া্ক শংকর'(Koak Sankar) এর থেকে ‘টোকা’ হয়েছে। বিনয় পাঠকের কাছে খলনায়কের অর্থাৎ এমবিবিএস ডাক্তারের চরিত্রটি অফার করা হয়েছিল। কিন্তু বিনয়ের ইচ্ছে ছিল মূল চরিত্র কোয়াক ডাক্তার তিনি করবেন। ‘গ্রাম চিকিৎসালয়’ সিরিজের ট্রেলার সামনে আসতেই অনিন্দ্য দেখেন সিরিজে মুখ্য ভূমিকায় অর্থাৎ কোয়াক ডাক্তারের চরিত্রে রয়েছেন বিনয় পাঠক। তখনই তাঁর সন্দেহ হয়! অনিন্দ্য সোশ্যাল মিডিয়ায় আরো লেখেন ২০২১ সালের জানুয়ারি মাসে আমি উক্ত স্ক্রিপটি জনপ্রিয় বলিউড অভিনেতা বিনয় পাঠককে পাঠাই। কিন্তু ওনার দাবি মানা সম্ভব হয়নি বলে কথাবার্তা আর এগোয়িনি। আমরা এই প্রোজেক্টে ওকে পাইনি।’ কিন্তু ‘গ্রাম চিকিৎসালয়’ এর ট্রেলার দেখে অনিন্দ্য হতবাক।

এখন দেখার বিষয় ‘গ্রাম চিকিৎসালয়’ এবং ‘কোয়াক শম্ভু’ র আইনি লড়াই কোথায় গিয়ে থামে!